钦定古今图书集成/明伦汇编/氏族典/第234卷 > 张宗
## 钦定古今图书集成/明伦汇编/氏族典/第234卷 > 张宗

略地西至长安，见更始政乱，因将家属客安邑。及邓
禹西征，宗诣禹自归。禹闻宗多权谋，乃表为偏将军。
禹军到栒邑，赤眉大众且至，禹欲引师进就坚城，而
众人多惮为后拒，禹乃书诸将名于简，令各探之。宗”
独不肯，曰：“死生有命，张宗岂辞难就逸乎？”遂留宗为
后拒。禹到前县，乃遣步骑迎宗。宗引兵始发，而赤眉
卒至，与战，却之，于是诸将服其勇。及邓禹征还，光武
以宗为京辅都尉，迁河南都尉。建武六年，拜太中大
夫，后迁琅邪相。其政好严猛，敢杀伐。永平二年，卒于
官。